Fatos Reka

Fatos Reka ka lindur më 19 tetor 1952, në qytetin e Tiranës. Pas përfundimit të studimeve universitare në Fakultetin e Gjuhëve të Huaja të Universitetit të Tiranës, Dega e Gjuhës Frënge në vitin 1975, ka punuar fillimisht si mësimdhënës e më pas në sektorë të tjerë të administratës shtetërore. Në vitin 1985 filloi punë në Ministrinë e Punëve të Jashtme, në Drejtori të ndryshme dhe në vitin 1986, mori emërimin e pare si diplomat në përfaqësinë tone diplomatike në Paris. Pas kësaj në vitin 1986, transferohet në Misionin shqiptar pranë OKB në Gjeneve ku qëndron deri në vitin 1991. Nga kjo periudhë deri në vitin 1994, punon në MPJ, në Drejtorinë e Evropës dhe në atë të Organizatave Ndërkombëtare, merr pjesë në Delegacionin shqiptar, në punimet e Sesionit të 47-të (1992), të Asamblesë së Përgjithshme të Kombeve të Bashkuara në Nju Jork. Shkëputet nga Shërbimi i Jashtëm, e deri në vitin 2004, punon në Bankën e Kursimeve, në Albtelekom dhe Ministrinë e Rendit Publik, si Drejtor i Marrëdhënieve me Jashtë, për tu rikthyer përsëri në Ministrinë e Punëve të Jashtme ku është edhe aktualisht.

Gjatë kësaj periudhe z. Fatos Reka ka punuar në Drejtori e Sektorë të ndryshëm të Ministrisë së Punëve të Jashtme, si specialist në Drejtorinë e Amerikave, Drejtor në Drejtorinë e Burimeve Njerëzore, Përgjegjës Sektori në Drejtorinë e Përgjithshme të Bashkëpunimit Shumëpalësh e Çështjeve Globale dhe mban gradën diplomatike Ministër Këshilltar. Tani është ambasador i Shqipërisë në Republikën e Maqedonisë.

Kategoria:Biografi shqiptare
Kategoria:Diplomatë shqiptarë